Mikä on myöntäjä?
Myöntäjä on varmenneviranomainen, joka allekirjoittaa ja myöntää varmenteita. Myöntäjä takaa, että sen allekirjoittama varmenne on aito. Vain kelvolliset myöntäjät voivat allekirjoittaa varmenteita. Itseallekirjoitettu juurivarmentaja allekirjoittaa ja myöntää itselleen varmenteen. Alivarmentajan voi allekirjoittaa itseallekirjoitettu juurivarmentaja tai toinen alivarmentaja. Tämä varmenteiden ketju tunnetaan nimellä varmennepolku.

Mikä on varmennepolku?
Varmennepolku alkaa juurivarmenteesta, jota voi seurata alivarmenteita, ja päättyy käyttäjävarmenteeseen. Varmennepolku sisältää aina vähintään juurivarmenteen ja käyttäjävarmenteen, mutta ei välttämättä alivarmenteita.

Mikä on alivarmentaja (alivarmenne)?
Alivarmentaja myöntää varmenteita ja sen on allekirjoittanut toinen alivarmentaja tai itseallekirjoitettu juurivarmentaja.

Mikä on käyttäjävarmenne?
Käyttäjävarmenne on varmennepolun loppu. Se on varmenne, jota käyttäjä käyttää toimintojen suorittamiseen.